title: 2011 m. rugpjūčio 2 d. Komisijos įgyvendinimo reglamentas (ES) Nr. 768/2011, kuriuo iš dalies keičiamas 2011 m. birželio 17 d. Komisijos įgyvendinimo reglamentas (ES) Nr. 585/2011, kuriuo nustatomos išskirtinės laikinosios paramos vaisių ir daržovių sektoriui priemonės

text:
3.8.2011

               LT

               Europos Sąjungos oficialusis leidinys

               L 200/17

         KOMISIJOS ĮGYVENDINIMO REGLAMENTAS (ES) Nr. 768/2011
   2011 m. rugpjūčio 2 d.
   kuriuo iš dalies keičiamas 2011 m. birželio 17 d. Komisijos įgyvendinimo reglamentas (ES) Nr. 585/2011, kuriuo nustatomos išskirtinės laikinosios paramos vaisių ir daržovių sektoriui priemonės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendrą bendro žemės ūkio rinkų organizavimo reglamentą“) (1), ypač į jo 191 straipsnį kartu su 4 straipsniu,
   kadangi:

               (1)

               2011 m. birželio 17 d. Komisijos įgyvendinimo reglamentu (ES) Nr. 585/2011, kuriuo nustatomos išskirtinės laikinosios paramos vaisių ir daržovių sektoriui priemonės (2), įvestos išskirtinės laikinosios paramos vaisių ir daržovių sektoriui priemonės po Escherichia coli (toliau – E. coli) bakterijos protrūkio Vokietijoje, dėl kurio labai sutriko Sąjungos vaisių ir daržovių rinka.

               (2)

               Pagal Įgyvendinimo reglamento (ES) Nr. 585/2011 7 straipsnio 2 dalį valstybės narės iki 2011 m. liepos 18 d. turėjo pranešti Komisijai apie tai, kokia yra visa jų prašomos Sąjungos paramos suma. Remiantis valstybių narių pagal tą straipsnį pateikta informacija, atrodo, kad krizės poveikis buvo didesnis, nei manyta.

               (3)

               Atsižvelgiant į didelį vaisių ir daržovių rinkos sutrikimą ir į tai, kad vaisių ir daržovių sektoriui padaryta žala, reikėtų padidinti didžiausią paramos sumą, numatytą Įgyvendinimo reglamento (ES) Nr. 585/2011 2 straipsnyje. Kadangi būtina reaguoti nedelsiant, šis reglamentas turėtų įsigalioti jo paskelbimo dieną.

               (4)

               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 585/2011 2 straipsnis pakeičiamas taip:

      „2 straipsnis
      Didžiausia paramos suma
      Visos Sąjungos išlaidos, patirtos taikant šį reglamentą, neviršija 227 000 000 EUR. Išlaidos finansuojamos iš Europos žemės ūkio garantijų fondo (EŽŪGF), o lėšos naudojamos tik šiame reglamente numatytoms priemonėms finansuoti.“

   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugpjūčio 2 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 160, 2011 6 18, p. 71.


title: 2010 m. rugsėjo 13 d. Tarybos įgyvendinimo reglamentas (ES) Nr. 806/2010, kuriuo iš dalies keičiamos reglamentų (EB) Nr. 1292/2007 ir (EB) Nr. 367/2006 nuostatos, susijusios su atleidimu nuo tais reglamentais nustatytų priemonių Indijos kilmės polietileno tereftalato (PET) plėvelės vienam Izraelio eksportuotojui, ir kuriuo panaikinama iš to eksportuotojo importuojamo produkto registracija

text:
15.9.2010

               LT

               Europos Sąjungos oficialusis leidinys

               L 242/6

         TARYBOS ĮGYVENDINIMO REGLAMENTAS (ES) Nr. 806/2010
   2010 m. rugsėjo 13 d.
   kuriuo iš dalies keičiamos reglamentų (EB) Nr. 1292/2007 ir (EB) Nr. 367/2006 nuostatos, susijusios su atleidimu nuo tais reglamentais nustatytų priemonių Indijos kilmės polietileno tereftalato (PET) plėvelės vienam Izraelio eksportuotojui, ir kuriuo panaikinama iš to eksportuotojo importuojamo produkto registracija
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis antidempingo reglamentas), ypač į jo 11 straipsnio 4 dalį ir 13 straipsnio 4 dalį,
   atsižvelgdama į 2009 m. birželio 11 d. Tarybos reglamentą (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių (2) (toliau – pagrindinis antisubsidijų reglamentas), ypač į jo 20 straipsnį, 23 straipsnio 5 ir 6 dalis,
   atsižvelgdama į Europos Komisijos pasiūlymą, pateiktą pasikonsultavus su Patariamuoju komitetu,
   kadangi:
   A.   GALIOJANČIOS PRIEMONĖS

               (1)

               Reglamentais (EB) Nr. 1676/2001 (3) ir (EB) Nr. 2597/1999 (4) Taryba atitinkamai nustatė antidempingo ir kompensacines priemones importuojamai, inter alia, Indijos kilmės polietileno tereftalato (PET) plėvelei (toliau – pirminės priemonės). Reglamentais (EB) Nr. 1975/2004 (5) ir (EB) Nr. 1976/2004 (6) Taryba išplėtė šių priemonių taikymą PET plėvelei, siunčiamai iš Izraelio ir Brazilijos (toliau – išplėstosios priemonės), išskyrus konkrečiai kiekviename iš tų reglamentų paminėtos vienos Brazilijos bendrovės Terphane Ltd ir vienos Izraelio bendrovės Jolybar Ltd pagamintą importuojamą produktą.

               (2)

               Reglamentu (EB) Nr. 101/2006 (7) Taryba iš dalies pakeitė reglamentus (EB) Nr. 1975/2004 ir (EB) Nr. 1976/2004, siekdama atleisti kitą Izraelio bendrovę Hanita Coatings Rural Cooperative Association Ltd nuo išplėstųjų priemonių.

               (3)

               Atlikus antidempingo priemonių galiojimo termino peržiūrą, Taryba Reglamentu (EB) Nr. 1292/2007 (8) nustatė antidempingo muitą importuojamai Indijos kilmės polietileno tereftalato (PET) plėvelei ir paliko galioti išplėstą šio muito taikymą tam pačiam importuojamam produktui, siunčiamam iš Brazilijos ir Izraelio, deklaruojamam kaip Brazilijos ar Izraelio kilmės arba ne, išskyrus to reglamento 2 straipsnio 4 dalyje nurodytus tam tikrus gamintojus (toliau – galiojančios antidempingo priemonės).

               (4)

               Atlikus kompensacinių priemonių galiojimo termino peržiūrą, Taryba Reglamentu (EB) Nr. 367/2006 (9) nustatė kompensacinį muitą importuojamai Indijos kilmės polietileno tereftalato (PET) plėvelei ir paliko galioti išplėstą šio muito taikymą tam pačiam importuojamam produktui, siunčiamam iš Brazilijos ir Izraelio, deklaruojamam kaip Brazilijos ar Izraelio kilmės arba ne, išskyrus to reglamento 1 straipsnio 3 dalyje nurodytus tam tikrus gamintojus (toliau – galiojančios kompensacinės priemonės). Galiojančios antidempingo priemonės ir galiojančios kompensacinės priemonės toliau kartu vadinamos „galiojančiomis antidempingo ir kompensacinėmis priemonėmis“.

               (5)

               Reglamentai (EB) Nr. 1292/2007 ir (EB) Nr. 367/2006 paskutinį kartą iš dalies keisti Tarybos reglamentu (EB) Nr. 15/2009 (10).

         B.   DABARTINIS TYRIMAS

   1.   Prašymas atlikti peržiūrą

               (6)

               Vėliau Komisija gavo prašymą atleisti nuo išplėstųjų priemonių pagal pagrindinio antidempingo reglamento 11 straipsnio 4 dalį ir 13 straipsnio 4 dalį ir pagrindinio antisubsidijų reglamento 20 straipsnį ir 23 straipsnio 5 ir 6 dalis. Prašymą pateikė Izraelio (toliau – nagrinėjamoji šalis) gamintojas S.Z.P. Plastic Packaging Products Ltd (toliau – SZP).

         2.   Peržiūros inicijavimas

               (7)

               Išnagrinėjusi SZP pateiktus įrodymus Komisija nusprendė, kad jų pakanka, kad būtų pagrįstas tyrimo inicijavimas pagal pagrindinio antidempingo reglamento 11 straipsnio 4 dalį ir 13 straipsnio 4 dalį ir pagrindinio antisubsidijų reglamento 20 straipsnį ir 23 straipsnio 5 ir 6 dalis siekiant nustatyti, ar SZP galima atleisti nuo išplėstųjų priemonių. Pasikonsultavusi su Patariamuoju komitetu ir suteikusi galimybę susijusios Sąjungos pramonės atstovams pateikti pastabas, Komisija Reglamentu (ES) Nr. 6/2010 (11) (toliau – inicijavimo reglamentas) inicijavo reglamentų (EB) Nr. 1292/2007 ir (EB) Nr. 367/2006 peržiūrą dėl SZP.

               (8)

               Peržiūros inicijavimo reglamentu buvo panaikintas Reglamentu (EB) Nr. 1292/2007 nustatytas antidempingo muitas SZP importuojamam iš Izraelio siunčiamam tiriamajam produktui. Tuo pat metu pagal pagrindinio antidempingo reglamento 14 straipsnio 5 dalį muitinėms buvo nurodyta imtis atitinkamų priemonių tokiam importuojamam produktui registruoti.

         3.   Nagrinėjamasis produktas

               (9)

               Nagrinėjamasis produktas yra toks pats, kaip tas, kuris apibrėžtas reglamentuose, kuriais nustatomos pirminės priemonės, t. y. Indijos kilmės polietileno tereftalato (PET) plėvelė, kurios klasifikaciniai KN kodai šiuo metu yra ex 3920 62 19 ir ex 3920 62 90 (toliau – nagrinėjamasis produktas).

               (10)

               Manoma, kad iš Izraelio į Sąjungą nurodant KN kodus ex 3920 62 19 ir ex 3920 62 90 siunčiamos PET plėvelės (toliau – tiriamasis produktas) ir nagrinėjamojo produkto bendros techninės, fizinės ir cheminės charakteristikos ir naudojimo paskirtis yra tos pačios. Todėl pagal pagrindinio antidempingo reglamento 1 straipsnio 4 dalį ir pagrindinio antisubsidijų reglamento 2 straipsnio c punktą jis yra laikomas panašiu produktu.

         4.   Tyrimas

               (11)

               Komisija oficialiai pranešė SZP ir nagrinėjamosios šalies atstovams apie peržiūros inicijavimą. Suinteresuotosios šalys buvo paragintos pareikšti savo nuomonę ir informuotos apie galimybę pateikti prašymą būti išklausytoms. Tačiau tokio prašymo negauta.

               (12)

               Komisija taip pat išsiuntė SZP klausimyną ir iki nustatytos dienos gavo atsakymus. Komisija rinko ir tikrino visą informaciją, kuri, jos manymu, buvo reikalinga peržiūrai atlikti. Buvo surengtas tikrinamasis vizitas SZP patalpose.

         5.   Tiriamasis laikotarpis

               (13)

               Atliekant tyrimą buvo nagrinėjamas 2009 m. sausio 1 d. – 2009 m. gruodžio 31 d. laikotarpis (toliau – TL). Siekiant ištirti bet kokį prekybos pobūdžio pasikeitimą, buvo surinkti duomenys nuo 2006 m. iki TL pabaigos.

         C.   TYRIMO REZULTATAI

               (14)

               Atlikus tyrimą nustatyta, kad per tyrimo, kuriuo remiantis išplėstas priemonių taikymas, laikotarpį, t. y. 2003 m. sausio 1 d. – gruodžio 31 d. laikotarpiu, SZP neeksportavo tiriamojo produkto į Europos Sąjungą. SZP tiriamąjį produktą pirmą kartą eksportavo išplėtus priemonių taikymą, inter alia, Izraeliui.

               (15)

               Be to, remiantis pateiktais įrodomaisiais dokumentais, SZP sugebėjo pakankamai įrodyti, kad ji neturėjo jokių tiesioginių ar netiesioginių ryšių su jokiais Indijos eksportuojančiais gamintojais ar Izraelio bendrovėmis, kurioms taikomos galiojančios antidempingo ir kompensacinės priemonės.

               (16)

               Kaip jau minėta 14 konstatuojamojoje dalyje, SZP neeksportavo nagrinėjamojo produkto į Sąjungą iki tiriamojo laikotarpio, kuriuo remiantis išplėstas priemonių taikymas, pabaigos. SZP gamina PET plėvelę ir ją arba parduoda, arba pati naudoja įvairiems pakavimo produktams gaminti.

               (17)

               Į Sąjungą eksportuojamai PET plėvelei gaminti SZP be kitų žaliavų naudoja Indijos kilmės žaliavas, tačiau tai nebuvo laikoma priemonių vengimu. Indijos žaliava sudarė tik mažą žaliavos, kurią SZP įsigijo rinkos kainomis, dalį ir buvo sumaišyta su kitomis žaliavomis, kurios daugiausia buvo nupirktos vidaus rinkoje. Indijos žaliavos gamintojas yra ilgalaikis SZP tiekėjas.

               (18)

               Be to, nenustatyta jokių įrodymų, kad SZP būtų pirkusi gatavą PET plėvelę iš Indijos, siekdama ją perparduoti ar persiųsti į Europos Sąjungą.

         D.   PERŽIŪRIMŲ PRIEMONIŲ PAKEITIMAS

               (19)

               Remiantis pirmiau išdėstytomis išvadomis, kad SZP nevengė priemonių, bendrovė turėtų būti atleista nuo galiojančių antidempingo ir kompensacinių priemonių.

               (20)

               Inicijavimo reglamentu nustatyta SZP importuojamos iš Izraelio siunčiamos PET plėvelės registracija turėtų būti baigta. Pagal pagrindinio antidempingo reglamento 14 straipsnio 5 dalį, kurioje nurodoma, kad priemonės taikomos registruotam importuojamam produktui nuo registracijos pradžios dienos, ir atsižvelgiant į tai, kad bendrovė atleista nuo priemonių, joks antidempingo muitas neturėtų būti renkamas už SZP importuojamą iš Izraelio siunčiamą PET plėvelę, kuri įvežta į Sąjungą ir registruota pagal inicijavimo reglamentą.

               (21)

               Dėl kompensacinių priemonių: kadangi nustatyta, kad SZP nevengė galiojančių priemonių, atleidimas turėtų įsigalioti Reglamento (ES) Nr. 6/2010 įsigaliojimo dieną remiantis pagrindinio antisubsidijų reglamento 23 straipsnio 6 dalimi. Nacionalinių muitinių turi būti prašoma grąžinti muitus arba atsisakyti juos išieškoti pagal galiojančius muitų teisės aktus.

               (22)

               Pagal pagrindinio antidempingo reglamento 13 straipsnio 4 dalį ir pagrindinio antisubsidijų reglamento 23 straipsnio 6 dalį SZP pagamintai PET plėvelei suteiktas atleidimas nuo išplėstųjų priemonių galioja, jeigu jis pagrindžiamas nustatytais galutiniais faktais ir, pavyzdžiui, nėra nustatyta, kad jis suteiktas remiantis nagrinėjamosios bendrovės pateikta neteisinga ar klaidinančia informacija. Jei pagal prima facie įrodymus paaiškėja, kad šios sąlygos nesilaikoma, Komisija gali inicijuoti tyrimą, siekdama nustatyti, ar nereikia panaikinti minėto atleidimo.

               (23)

               Atleidimas nuo išplėstųjų priemonių SZP importuojamai PET plėvelei nustatytas remiantis šios peržiūros išvadomis. Todėl šis atleidimas išimtinai taikomas importuojamai iš Izraelio siunčiamai ir minėto konkretaus juridinio asmens pagamintai PET plėvelei. Importuojamai PET plėvelei, pagamintai ar siunčiamai bet kurių kitų bendrovių, kurių pavadinimai ir adresai konkrečiai nepaminėti Reglamento (EB) Nr. 1292/2007 2 straipsnio 4 dalyje ir Reglamento (EB) Nr. 367/2006 1 straipsnio 3 dalyje, įskaitant subjektus, susijusius su konkrečiai paminėtomis bendrovėmis, šis atleidimas netaikomas ir jai galioja tais reglamentais nustatytas muitas kitiems eksportuotojams.

         E.   PROCEDŪRA

               (24)

               SZP ir visoms kitoms suinteresuotosioms šalims buvo pranešta apie faktus ir aplinkybes, kuriais remiantis buvo ketinama SZP atleisti nuo išplėstųjų priemonių. Pastabų negauta,

         PRIĖMĖ ŠĮ REGLAMENTĄ:
   1 straipsnis
   1.   Reglamentas (EB) Nr. 1292/2007 iš dalies keičiamas taip:
   Į 2 straipsnio 4 dalyje esantį sąrašą bendrovių, kurios Brazilijoje ir Izraelyje gamina polietileno tereftalato plėvelę ir kurių importuojamai polietileno tereftalato plėvelei netaikomas išplėstasis galutinis antidempingo muitas kitiems eksportuotojams, įtraukiant toliau nurodytą bendrovę:

      „S.Z.P. Plastic Packaging Products Ltd, PO Box 53, Shavei Zion, 22086 Izraelis (papildomas TARIC kodas A964)“.

   2.   Reglamentas (EB) Nr. 367/2006 iš dalies keičiamas taip:
   Į 1 straipsnio 3 dalyje esantį sąrašą bendrovių, kurios Brazilijoje ir Izraelyje gamina polietileno tereftalato plėvelę ir kurių importuojamai polietileno tereftalato plėvelei netaikomas išplėstasis galutinis kompensacinis muitas, įtraukiant toliau nurodytą bendrovę:

      „S.Z.P. Plastic Packaging Products Ltd, PO Box 53, Shavei Zion, 22086 Izraelis (papildomas TARIC kodas A964)“.

   2 straipsnis
   Pagal Reglamentą (EB) Nr. 367/2006 nuo 2010 m. sausio 7 d. surinkti kompensaciniai muitai S.Z.P. Plastic Packaging Products Ltd importuojamam produktui grąžinami susijusiam (-iems) importuotojui (-ams). Nacionalinių muitinių prašoma grąžinti muitus arba atsisakyti juos išieškoti pagal galiojančius muitų teisės aktus.
   3 straipsnis
   Muitinėms nurodoma nebevykdyti importuojamo produkto registracijos pagal Komisijos reglamento (ES) Nr. 6/2010 3 straipsnį. Antidempingo muitas už registruotą importuojamą produktą nerenkamas.
   4 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   1 straipsnio 2 dalis taikoma nuo 2010 m. sausio 7 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. rugsėjo 13 d.

            Tarybos vardu

            Pirmininkas

         S. VANACKERE

      (1)  OL L 343, 2009 12 22, p. 51.

      (2)  OL L 188, 2009 7 18, p. 93.

      (3)  OL L 227, 2001 8 23, p. 1.

      (4)  OL L 316, 1999 12 10, p. 1.

      (5)  OL L 342, 2004 11 18, p. 1.

      (6)  OL L 342, 2004 11 18, p. 8.

      (7)  OL L 17, 2006 1 21, p. 1.

      (8)  2007 m. spalio 30 d. Tarybos reglamentas (EB) Nr. 1292/2007, nustatantis galutinį antidempingo muitą importuojamai Indijos kilmės polietileno tereftalato (PET) plėvelei, atlikus priemonių galiojimo termino peržiūrą pagal Tarybos reglamento (EB) Nr. 384/96 11 straipsnio 2 dalį, ir nutraukiantis tokio importo dalinę tarpinę peržiūrą pagal Reglamento (EB) Nr. 384/96 11 straipsnio 3 dalį (OL L 288, 2007 11 6, p. 1).

      (9)  2006 m. vasario 27 d. Tarybos reglamentas (EB) Nr. 367/2006, nustatantis galutinį kompensacinį muitą Indijos kilmės polietileno tereftalato (PET) plėvelės importui pasibaigus priemonių galiojimo peržiūrai pagal Reglamento (EB) Nr. 2026/97 18 straipsnį (OL L 68, 2006 3 8, p. 15).

      (10)  OL L 6, 2009 1 10, p. 1.

      (11)  OL L 2, 2010 1 6, p. 5.


title: 2012 m. gruodžio 7 d. Komisijos įgyvendinimo reglamentas (ES) Nr. 1184/2012, kuriuo patvirtinami reikšmingi saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai [ Cecina de León (SGN)]

text:
12.12.2012

               LT

               Europos Sąjungos oficialusis leidinys

               L 338/16

         KOMISIJOS ĮGYVENDINIMO REGLAMENTAS (ES) Nr. 1184/2012
   2012 m. gruodžio 7 d.
   kuriuo patvirtinami reikšmingi saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai [Cecina de León (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               remdamasi Reglamento (EB) Nr. 510/2006 9 straipsnio 1 dalies pirma pastraipa ir taikydama 17 straipsnio 2 dalį, Komisija išnagrinėjo Ispanijos pateiktą saugomos geografinės nuorodos Cecina de León, kuri įregistruota Komisijos reglamentu (EB) Nr. 1107/96 (2) specifikacijos pakeitimo paraišką;

               (2)

               pagal Reglamento (EB) Nr. 510/2006 9 straipsnio nuostatas šie pakeitimai yra reikšmingi, todėl pakeitimų paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 6 straipsnio 2 dalies pirmoje pastraipoje. Prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šie pakeitimai turi būti patvirtinti,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbti šio reglamento priede nurodyto pavadinimo specifikacijos pakeitimai patvirtinami.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 7 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 93, 2006 3 31, p. 12.

      (2)  OL L 148, 1996 6 21, p. 1.

      (3)  OL C 81, 2012 3 20, p. 6.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.2 klasė.   Mėsos produktai (virti, sūdyti, rūkyti ir kt.)

      ISPANIJA

         Cecina de León (SGN)


title: 2016 m. gruodžio 20 d. Komisijos įgyvendinimo reglamentas (ES) 2016/2348, kuriuo nustatomas kiekis, pridėtinas prie kiekio, nustatyto 2017 m. balandžio 1 d.–birželio 30 d. laikotarpiui pagal Reglamentu (EB) Nr. 536/2007 leistą naudoti Jungtinių Amerikos Valstijų kilmės paukštienos tarifinę kvotą

text:
21.12.2016

               LT

               Europos Sąjungos oficialusis leidinys

               L 348/17

         KOMISIJOS ĮGYVENDINIMO REGLAMENTAS (ES) 2016/2348
   2016 m. gruodžio 20 d.
   kuriuo nustatomas kiekis, pridėtinas prie kiekio, nustatyto 2017 m. balandžio 1 d.–birželio 30 d. laikotarpiui pagal Reglamentu (EB) Nr. 536/2007 leistą naudoti Jungtinių Amerikos Valstijų kilmės paukštienos tarifinę kvotą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 2 ir 3 dalis,
   kadangi:

               (1)

               Komisijos reglamentu (EB) Nr. 536/2007 (2) leista naudoti tarifinę metinę Jungtinių Amerikos Valstijų kilmės paukštienos sektoriaus produktų importo kvotą;

               (2)

               2016 m. gruodžio 1–7 d. pateiktose 2017 m. sausio 1 d.–kovo 31 d. kvotos dalies importo licencijų paraiškose nurodytas kiekis yra mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Kiekis, dėl kurio importo paraiškų pagal Reglamentą (EB) Nr. 536/2007 nebuvo pateikta ir kuris turi būti pridėtas prie 2017 m. balandžio 1 d.–birželio 30 d. kvotos daliai numatyto kiekio, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 20 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  2007 m. gegužės 15 d. Komisijos reglamentas (EB) Nr. 536/2007, kuriuo pradedama naudoti Jungtinėms Amerikos Valstijoms skirta paukštienos tarifinė kvota ir nustatomas jos administravimas (OL L 128, 2007 5 16, p. 6).

      PRIEDAS

                  Eilės Nr.

                  Kiekis, dėl kurio paraiškų nebuvo pateikta, pridėtinas prie 2017 m. balandžio 1 d.–birželio 30 d. kvotos daliai skirto kiekio
                  (kg)

                  09.4169

                  16 008 750


title: 2016 m. liepos 26 d. Komisijos įgyvendinimo reglamentas (ES) 2016/1220 dėl leidimo naudoti Escherichia coli gaminamą L-treoniną kaip visų rūšių gyvūnų pašarų priedą (Tekstas svarbus EEE)

text:
27.7.2016

               LT

               Europos Sąjungos oficialusis leidinys

               L 201/11

         KOMISIJOS ĮGYVENDINIMO REGLAMENTAS (ES) 2016/1220
   2016 m. liepos 26 d.
   dėl leidimo naudoti Escherichia coli gaminamą L-treoniną kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 82/471/EEB (2);

               (2)

               pagal Direktyvą 82/471/EEB L-treoniną Komisijos direktyva 88/485/EEB (3) buvo leista naudoti neribotą laiką, o remiantis Reglamento (EB) Nr. 1831/2003 10 straipsnio 1 dalyje nustatyta tvarka, jis buvo įtrauktas į pašarų priedų registrą kaip esamas produktas;

               (3)

               vadovaujantis Reglamento (EB) Nr. 1831/2003 10 straipsnio 2 dalimi kartu su to reglamento 7 straipsniu, buvo pateiktas prašymas iš naujo įvertinti L-treoniną kaip visų rūšių gyvūnų pašarų priedą. Taip pat pateiktos paraiškos leisti naudoti L-treoniną visų rūšių gyvūnams pagal to reglamento 7 straipsnį. Kartu su prašymais buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (4)

               prašymas pateiktas dėl leidimo naudoti Escherichia coli DSM 25086, Escherichia coli FERM BP-11383, Escherichia coli FERM BP-10942, Escherichia coli NRRL B-30843, Escherichia coli KCCM11133P, Escherichia coli DSM 25085, Escherichia coli CGMCC 3703 ar Escherichia coli CGMCC 7.58 gaminamą L-treoniną kaip visų rūšių gyvūnų pašarų priedą, priskirtiną prie priedų kategorijos „maistiniai priedai“;

               (5)

               Europos maisto saugos tarnyba (toliau – Tarnyba) 2013 m. liepos 9 d. (4), 2014 m. sausio 29 d. (5), 2014 m. rugsėjo 9 d. (6), 2015 m. rugsėjo 9 d. (7), 2015 m. gruodžio 1 d. (8) ir 2016 m. balandžio 19 d. (9) priimtose nuomonėse padarė išvadą, kad siūlomomis naudojimo sąlygomis Escherichia coli DSM 25086, Escherichia coli FERM BP-11383, Escherichia coli FERM BP-10942, Escherichia coli NRRL B-30843, Escherichia coli KCCM11133P, Escherichia coli DSM 25085, Escherichia coli CGMCC 3703 ir Escherichia coli CGMCC 7.58 gaminamas L-treoninas nedaro nepageidaujamo poveikio gyvūnų sveikatai, žmonių sveikatai ar aplinkai ir kad ši medžiaga laikoma veiksmingu aminorūgšties treonino šaltiniu gyvūnų mitybai. Kad papildomas L-treoninas būtų visapusiškai veiksmingas atrajotojams, jis turėtų būti apsaugotas nuo suirimo didžiajame skrandyje. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija;

               (6)

               Tarnyba savo nuomonėse išreiškė susirūpinimą dėl L-treonino saugos, jei jis naudojamas tikslinių rūšių gyvūnams su geriamuoju vandeniu. Tačiau Tarnyba nepasiūlė didžiausio L-treonino kiekio. Taigi, naudojant L-treoniną su geriamuoju vandeniu, reikėtų įspėti naudotojus, kad šie atsižvelgtų į visų pagrindinių aminorūgščių šaltinius mityboje;

               (7)

               atlikus L-treonino vertinimą nustatyta, kad Reglamento (EB) Nr. 1831/2003 5 straipsnyje išdėstytos leidimo suteikimo sąlygos įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą medžiagą;

               (8)

               kadangi saugos sumetimais nebūtina neatidėliotinai taikyti L-treonino leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

               (9)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytą medžiagą, priskiriamą prie priedų kategorijos „maistiniai priedai“ ir funkcinės grupės „aminorūgštys, jų druskos ir analogai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Pereinamojo laikotarpio priemonės
   1.   Direktyva 88/485/EEB leistą naudoti priedą ir premiksus, kurių sudėtyje yra šios medžiagos ir kurie buvo pagaminti ir paženklinti iki 2017 m. gegužės 16 d. laikantis taisyklių, taikytų iki 2016 m. rugpjūčio 16 d., galima teikti rinkai ir naudoti, kol pasibaigs turimos atsargos.
   2.   Pašarines žaliavas ir kombinuotąjį pašarą, kurių sudėtyje yra 1 dalyje nurodytos medžiagos ir kurie buvo pagaminti ir paženklinti iki 2017 m. rugpjūčio 16 d. laikantis taisyklių, taikytų iki 2016 m. rugpjūčio 16 d., galima teikti rinkai ir naudoti, kol pasibaigs turimos atsargos, jei jie skirti maistiniams gyvūnams.
   3.   Pašarines žaliavas ir kombinuotąjį pašarą, kurių sudėtyje yra 1 dalyje nurodytos medžiagos ir kurie buvo pagaminti ir paženklinti iki 2018 m. rugpjūčio 16 d. laikantis taisyklių, taikytų iki 2016 m. rugpjūčio 16 d., galima toliau teikti rinkai ir naudoti, kol pasibaigs turimos atsargos, jei jie skirti nemaistiniams gyvūnams.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 26 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  1982 m. birželio 30 d. Tarybos direktyva 82/471/EEB dėl tam tikrų produktų, naudojamų gyvūnams šerti (OL L 213, 1982 7 21, p. 8).

      (3)  1988 m. liepos 26 d. Komisijos direktyva iš dalies keičianti Tarybos direktyvos 82/471/EEB dėl tam tikrų produktų, naudojamų gyvūnams šerti, priedą (OL L 239, 1988 8 30, p. 36).

      (4)  EFSA Journal 2013;11(7):3319.

      (5)  EFSA Journal 2014;12(2):3564.

      (6)  EFSA Journal 2014;12(10):3825.

      (7)  EFSA Journal 2015;13(9):4236.

      (8)  EFSA Journal 2016;14(1):4344.

      (9)  EFSA Journal 2016;14(5):4470.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  mg/kg visaverčio pašaro, kurio drėgnis yra 12 %

                     Maistinių priedų kategorija. Funkcinė grupė: aminorūgštys, jų druskos ir analogai.

                  3c410

                  —

                  L-treoninas

                     Priedo sudėtis:

                  Milteliai, kuriuose yra ne mažiau kaip 98 % L-treonino (sausos medžiagos).

                     Veikliosios medžiagos apibūdinimas:

                  L-treoninas, gaunamas fermentuojant su Escherichia coli DSM 25086 arba

                     Escherichia coli FERM BP-11383 arba

                     Escherichia coli FERM BP-10942 arba

                     Escherichia coli NRRL B-30843 arba

                     Escherichia coli KCCM 11133P arba

                     Escherichia coli DSM 25085 arba

                     Escherichia coli CGMCC 3703 arba

                     Escherichia coli CGMCC 7.58.
                  Cheminė formulė: C4H9NO3

                  CAS numeris: 72–19–5

                     Analizės metodai
                      (1):
                  L-treonino nustatymas pašarų priede:

                              —

                              Maisto cheminių medžiagų kodekso L-treoninui skirtas skyrius ir

                              —

                              jonų mainų chromatografijos metodas, taikant pokolonėlinio antrinių junginių gavimo ir fotometrinio aptikimo būdus (IEC-UV/FD), EN ISO 17180.

                        L-treonino nustatymas premiksuose:

                              —

                              jonų mainų chromatografija, derinant pokolonėlinio antrinių junginių gavimo ir fotometrinio aptikimo būdus (IEC-UV/FD), EN ISO 17180 ir

                              —

                              jonų mainų chromatografija, derinant pokolonėlinio antrinių junginių gavimo ir fotometrinio aptikimo būdus (IEC-UV); Komisijos reglamentas (EB) Nr. 152/2009 (2) (III priedas, F dalis).

                        Treonino nustatymas premiksuose, kombinuotuosiuose pašaruose, pašarinėse žaliavose ir vandenyje:

                              —

                              jonų mainų chromatografijos metodas, taikant pokolonėlinio antrinių junginių gavimo ir fotometrinio aptikimo būdus (IEC-UV); Reglamentas (EB) Nr. 152/2009 (III priedas, F dalis).

                  Visos rūšys

                  —

                  —

                  —

                              1.

                              L- treoninas gali būti teikiamas rinkai ir naudojamas kaip priedas preparato forma.

                              2.

                              Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su įkvėpimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedai ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                              3.

                              L-treoninas taip pat gali būti naudojamas su geriamuoju vandeniu.

                              4.

                              Nuorodos, pateikiamos priedo etiketėje:
                              Drėgmės kiekis

                              5.

                              Nuorodos, pateikiamos priedo ir premiksų etiketėse:
                              „Jei priedas naudojamas su geriamuoju vandeniu, reikėtų vengti baltymų pertekliaus.“

                  2026 8 16

         (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.

         (2)  2009 m. sausio 27 d. Komisijos reglamentas (EB) Nr. 152/2009, nustatantis oficialiai pašarų kontrolei taikytinus Bendrijos ėminių ėmimo ir analizės metodus (OL L 54, 2009 2 26, p. 1).


title: 2011 m. rugsėjo 22 d. Komisijos įgyvendinimo reglamentas (ES) Nr. 945/2011, kuriuo nustatomos galvijienos sektoriaus eksporto grąžinamosios išmokos

text:
23.9.2011

               LT

               Europos Sąjungos oficialusis leidinys

               L 246/20

         KOMISIJOS ĮGYVENDINIMO REGLAMENTAS (ES) Nr. 945/2011
   2011 m. rugsėjo 22 d.
   kuriuo nustatomos galvijienos sektoriaus eksporto grąžinamosios išmokos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (1), ypač į jo 164 straipsnio 2 dalį ir 170 straipsnį kartu su 4 straipsniu,
   kadangi:

               (1)

               Reglamento (EB) Nr. 1234/2007 162 straipsnio 1 dalyje numatyta, kad to reglamento I priedo XV dalyje išvardytų produktų kainų skirtumas pasaulinėje rinkoje ir Sąjungoje gali būti padengiamas eksporto grąžinamosiomis išmokomis.

               (2)

               Todėl, atsižvelgiant į esamą situaciją galvijienos rinkoje, turėtų būti nustatomos eksporto grąžinamosios išmokos laikantis Reglamento (EB) Nr. 1234/2007 162, 163, 164, 167, 168 ir 169 straipsniuose nurodytų taisyklių ir kriterijų.

               (3)

               Remiantis Reglamento (EB) Nr. 1234/2007 164 straipsnio 1 dalies nuostatomis, eksporto grąžinamosios išmokos gali skirtis priklausomai nuo paskirties vietos, ypač jei to reikia dėl pasaulinėje rinkoje susidariusios padėties, tam tikrų rinkų konkrečių reikalavimų arba dėl susitarimais, sudarytais pagal Sutarties 300 straipsnį, prisiimtų įsipareigojimų.

               (4)

               Grąžinamosios išmokos turėtų būti skiriamos tik už tuos produktus, kuriuos leidžiama laisvai vežti Sąjungoje ir kurie yra paženklinti sveikumo ženklu, kaip nurodyta 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečius gyvūninės kilmės maisto produktų higienos reikalavimus (2), 5 straipsnio 1 dalies a punkte. Šie produktai taip pat turi atitikti 2004 m. balandžio 29 d. Europos Parlamento ir Tarybos reglamento (EB) Nr. 852/2004 dėl maisto produktų higienos (3) ir 2004 m. balandžio 29 d. Europos Parlamento ir Tarybos reglamento (EB) Nr. 854/2004, nustatančio specialiąsias gyvūninės kilmės produktų, skirtų vartoti žmonėms, oficialios kontrolės taisykles (4), reikalavimus.

               (5)

               2007 m. lapkričio 21 d. Komisijos reglamento (EB) Nr. 1359/2007, nustatančio specialių eksporto grąžinamųjų išmokų už tam tikrus galvijų mėsos gabalus be kaulų suteikimo sąlygas (5), 7 straipsnio 2 dalies 3 pastraipoje numatyta, kad, jei eksportuotinas kiekis sudaro mažiau kaip 95 %, bet ne mažiau kaip 85 % bendros po iškaulinėjimo gautų gabalų masės, specialios grąžinamosios išmokos suma sumažinama.

               (6)

               Šiuo metu taikytinos išmokos yra nustatytos Komisijos įgyvendinimo reglamentu (ES) Nr. 614/2011 (6). Reikėtų nustatyti naujas išmokas ir atitinkamai panaikinti tą reglamentą.

               (7)

               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Reglamento (EB) Nr. 1234/2007 164 straipsnyje numatytos eksporto grąžinamosios išmokos už šio reglamento priede nurodytus produktus ir taikant jame nurodytą išmokų dydį skiriamos pagal šio straipsnio 2 dalyje nustatytas sąlygas.
   2.   Produktai, už kuriuos pagal 1 dalį gali būti skiriamos grąžinamosios išmokos, atitinka susijusius reglamentų (EB) Nr. 852/2004 ir (EB) Nr. 853/2004 reikalavimus, visų pirma yra paruošti patvirtintoje įmonėje ir tenkina ženklinimo sveikumo ženklu reikalavimus, nustatytus Reglamento (EB) Nr. 854/2004 I priedo I skirsnio III skyriuje.
   2 straipsnis
   Reglamento (EB) Nr. 1359/2007 7 straipsnio 2 dalies 3 pastraipoje nurodytu atveju grąžinamoji išmoka už produktą, kurio kodas yra 0201 30 00 9100, sumažinama 3,5 EUR už 100 kg.
   3 straipsnis
   Įgyvendinimo reglamentas (ES) Nr. 614/2011 yra panaikinamas.
   4 straipsnis
   Šis reglamentas įsigalioja 2011 m. rugsėjo 23 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. rugsėjo 22 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 139, 2004 4 30, p. 55.

      (3)  OL L 139, 2004 4 30, p. 1.

      (4)  OL L 139, 2004 4 30, p. 206.

      (5)  OL L 304, 2007 11 22, p. 21.

      (6)  OL L 164, 2011 6 24, p. 8.

      PRIEDAS

         Nuo 2011 m. rugsėjo 23 d. galvijienos sektoriui skirtos eksporto grąžinamosios išmokos

                  Produktų kodas

                  Paskirties šalys

                  Mato vienetas

                  Grąžinamųjų išmokų dydis

                  0102 10 10 9140

                  B00

                  EUR/100 kg gyvojo svorio

                  12,9

                  0102 10 30 9140

                  B00

                  EUR/100 kg gyvojo svorio

                  12,9

                  0201 10 00 9110 (2)

                  B02

                  EUR/100 kg grynojo svorio

                  18,3

                  B03

                  EUR/100 kg grynojo svorio

                  10,8

                  0201 10 00 9130 (2)

                  B02

                  EUR/100 kg grynojo svorio

                  24,4

                  B03

                  EUR/100 kg grynojo svorio

                  14,4

                  0201 20 20 9110 (2)

                  B02

                  EUR/100 kg grynojo svorio

                  24,4

                  B03

                  EUR/100 kg grynojo svorio

                  14,4

                  0201 20 30 9110 (2)

                  B02

                  EUR/100 kg grynojo svorio

                  18,3

                  B03

                  EUR/100 kg grynojo svorio

                  10,8

                  0201 20 50 9110 (2)

                  B02

                  EUR/100 kg grynojo svorio

                  30,5

                  B03

                  EUR/100 kg grynojo svorio

                  17,9

                  0201 20 50 9130 (2)

                  B02

                  EUR/100 kg grynojo svorio

                  18,3

                  B03

                  EUR/100 kg grynojo svorio

                  10,8

                  0201 30 00 9050

                  US (4)

                  EUR/100 kg grynojo svorio

                  3,3

                  CA (5)

                  EUR/100 kg grynojo svorio

                  3,3

                  0201 30 00 9060 (7)

                  B02

                  EUR/100 kg grynojo svorio

                  11,3

                  B03

                  EUR/100 kg grynojo svorio

                  3,8

                  0201 30 00 9100 (3)
                      (7)

                  B04

                  EUR/100 kg grynojo svorio

                  42,4

                  B03

                  EUR/100 kg grynojo svorio

                  24,9

                  EG

                  EUR/100 kg grynojo svorio

                  51,7

                  0201 30 00 9120 (3)
                      (7)

                  B04

                  EUR/100 kg grynojo svorio

                  25,4

                  B03

                  EUR/100 kg grynojo svorio

                  15,0

                  EG

                  EUR/100 kg grynojo svorio

                  31,0

                  0202 10 00 9100

                  B02

                  EUR/100 kg grynojo svorio

                  8,1

                  B03

                  EUR/100 kg grynojo svorio

                  2,7

                  0202 20 30 9000

                  B02

                  EUR/100 kg grynojo svorio

                  8,1

                  B03

                  EUR/100 kg grynojo svorio

                  2,7

                  0202 20 50 9900

                  B02

                  EUR/100 kg grynojo svorio

                  8,1

                  B03

                  EUR/100 kg grynojo svorio

                  2,7

                  0202 20 90 9100

                  B02

                  EUR/100 kg grynojo svorio

                  8,1

                  B03

                  EUR/100 kg grynojo svorio

                  2,7

                  0202 30 90 9100

                  US (4)

                  EUR/100 kg grynojo svorio

                  3,3

                  CA (5)

                  EUR/100 kg grynojo svorio

                  3,3

                  0202 30 90 9200 (7)

                  B02

                  EUR/100 kg grynojo svorio

                  11,3

                  B03

                  EUR/100 kg grynojo svorio

                  3,8

                  1602 50 31 9125 (6)

                  B00

                  EUR/100 kg grynojo svorio

                  11,6

                  1602 50 31 9325 (6)

                  B00

                  EUR/100 kg grynojo svorio

                  10,3

                  1602 50 95 9125 (6)

                  B00

                  EUR/100 kg grynojo svorio

                  11,6

                  1602 50 95 9325 (6)

                  B00

                  EUR/100 kg grynojo svorio

                  10,3

                     Pastaba: Produktų kodai ir „A“ serijos paskirties šalių kodai yra nustatyti Komisijos reglamente (EEB) Nr. 3846/87 (OL L 366, 1987 12 24, p. 1).
                  Paskirties šalių kodai nurodyti Komisijos reglamente (EB) Nr. 1833/2006 (OL L 354, 2006 12 14, p. 19).
                  Kitos paskirties šalys apibrėžiamos taip:

                              B00

                              :

                              visos paskirties šalys (trečiosios valstybės, kitos teritorijos, aprūpinimas būtinomis atsargomis ir paskirties šalys, prilygintos eksporto už Sajungos ribų paskirties šalims).

                              B02

                              :

                              B04 ir paskirties šalis EG.

                              B03

                              :

                              Albanija, Kroatija, Bosnija ir Hercegovina, Serbija, Kosovą (), Juodkalnija, Buvusioji Jugoslavijos Respublika Makedonija, aprūpinimas būtinomis atsargomis ir kuro tiekimas (paskirties šalys, išvardytos Komisijos reglamento (EB) Nr. 612/2009 33 ir 42 straipsniuose ir, jei tinka, 41 straipsnyje (OL L 186, 2009 7 17, p. 1)).

                              B04

                              :

                              Turkija, Ukraina, Baltarusija, Moldova, Rusija, Gruzija, Armėnija, Azerbaidžanas, Kazachstanas, Turkmėnistanas, Uzbekistanas, Tadžikistanas, Kirgizija, Marokas, Alžyras, Tunisas, Libija, Libanas, Sirija, Irakas, Iranas, Izraelis, Vakarų Krantas ir Gazos Ruožas, Jordanija, Saudo Arabija, Kuveitas, Bahreinas, Kataras, Jungtiniai Arabų Emyratai, Omanas, Jemenas, Pakistanas, Šri Lanka, Mianmaras (Birma), Tailandas, Vietnamas, Indonezija, Filipinai, Kinija, Šiaurės Korėja, Honkongas, Sudanas, Mauritanija, Malis, Burkina Faso, Nigeris, Čadas, Žaliojo Kyšulio Respublika, Senegalas, Gambija, Gvinėja Bisau, Gvinėja, Siera Leonė, Liberija, Dramblio Kaulo Kranto Respublika, Gana, Togas, Beninas, Nigerija, Kamerūnas, Centrinė Afrikos Respublika, Pusiaujo Gvinėja, San Tomė ir Prinsipė, Gabonas, Kongas, Kongo Demokratinė Respublika, Ruanda, Burundis, Šventosios Elenos sala ir priklausomos teritorijos, Angola, Etiopija, Eritrėja, Džibutis, Somalis, Uganda, Tanzanija, Seišeliai ir priklausomos teritorijos, Britų Indijos vandenyno teritorija, Mozambikas, Mauricijus, Komorai, Majotė, Zambija, Malavis, Pietų Afrika, Lesotas.

         (1)  Kaip nustatyta 1999 m. birželio 10 d. Jungtinių Tautų Saugumo Tarybos rezoliucijoje Nr. 1244.

         (2)  Įtraukimui į šią subpoziciją reikia pateikti Komisijos reglamento (EB) Nr. 433/2007 (OL L 104, 2007 4 21, p. 3) priede nurodytą pažymą.

         (3)  Grąžinamoji išmoka skiriama tik tuo atveju, jei laikomasi Komisijos reglamente (EB) Nr. 1359/2007 (OL L 304, 2007 11 22, p. 21) vi, jei taikoma, Komisijos reglamente (EB) Nr. 1741/2006 (OL L 329, 2006 11 25, p. 7) nustatytų reikalavimų.

         (4)  Realizuotos laikantis Komisijos reglamento (EB) Nr. 1643/2006 (OL L 308, 2006 11 8, p. 7) numatytų sąlygų.

         (5)  Realizuotos laikantis Komisijos reglamento (EB) Nr. 1041/2008 (OL L 281, 2008 10 24, p. 3) numatytų sąlygų.

         (6)  Grąžinamoji išmoka skiriama tik tuo atveju, jei laikomasi Komisijos reglamente (EB) Nr. 1731/2006 (OL L 325, 2006 11 24, p. 12) nustatytų reikalavimų.

         (7)  Liesos galvijienos be riebalų kiekis nustatomas Komisijos reglamento (EEB) Nr. 2429/86 (OL L 210, 1986 8 1, p. 39) priede nurodyta analizės tvarka.
      Terminas „vidutinis kiekis“ reiškia kiekį ėminyje, kaip jis yra apibrėžtas Reglamento (EB) Nr. 765/2002 (OL L 117, 2002 5 4, p. 6) 2 straipsnio 1 dalyje. Ėminys paimamas iš tos prekių siuntos dalies, kurios keliama rizika yra pati didžiausia.


title: 2016 m. gruodžio 15 d. Komisijos įgyvendinimo reglamentas (ES) 2016/2261 dėl leidimo naudoti vario(I) oksidą kaip visų rūšių gyvūnų pašaro priedą (Tekstas svarbus EEE )

text:
16.12.2016

                  LT

                  Europos Sąjungos oficialusis leidinys

                  L 342/18

            KOMISIJOS ĮGYVENDINIMO REGLAMENTAS (ES) 2016/2261
      2016 m. gruodžio 15 d.
      dėl leidimo naudoti vario(I) oksidą kaip visų rūšių gyvūnų pašaro priedą
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:

                  (1)

                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                  (2)

                  pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti divario oksidą; kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                  (3)

                  prašymas pateiktas dėl leidimo naudoti divario oksidą kaip visų rūšių gyvūnų pašaro priedą, priskirtiną prie priedų kategorijos „maistiniai priedai“;

                  (4)

                  Europos maisto saugos tarnyba (toliau – Tarnyba) 2016 m. gegužės 25 d. nuomonėje (2) padarė išvadą, kad siūlomomis naudojimo sąlygomis divario oksidas neturi nepageidaujamo poveikio gyvūnų sveikatai, žmonių sveikatai ar aplinkai ir kad vartotojų saugai nekiltų pavojaus, su sąlyga, kad bus imtasi tinkamų apsaugos priemonių;

                  (5)

                  Tarnyba taip pat padarė išvadą, kad divario oksidas nekelia papildomos rizikos aplinkai, palyginti su kitais vario šaltiniais, ir jis gali būti laikomas veiksmingu vario šaltiniu visų rūšių gyvūnams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašaro priedo pašare analizės metodo taikymo ataskaitą, kurią pateikė Reglamento (EB) Nr. 1831/2003 21 straipsniu įsteigta etaloninė laboratorija;

                  (6)

                  prašyme nurodytas priedo pavadinimas yra divario oksidas. Tačiau Tarptautinės teorinės ir taikomosios chemijos sąjungos (IUPAC) vartojamas priedo pavadinimas yra vario(I) oksidas. Vadovaujantis Tarnybos rekomendacija jos nuomonėje dėl vario(II) oksido (3), priedas turėtų būti vadinamas vario(I) oksidu;

                  (7)

                  atlikus vario(I) oksido vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą medžiagą;

                  (8)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Priede nurodytą medžiagą, priklausančią priedų kategorijai „maistiniai priedai“ ir funkcinei grupei „mikroelementų junginiai“, leidžiama naudoti kaip gyvūnų pašaro priedą šio reglamento priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. gruodžio 15 d.

               Komisijos vardu

               Pirmininkas

            Jean-Claude JUNCKER

         (1)  OL L 268, 2003 10 18, p. 29.

         (2)  EFSA Journal 2016;14(6):4509.

         (3)  EFSA Journal 2015;13(4):4057.

         PRIEDAS

                     Priedo identifikavimo numeris

                     Leidimo turėtojo pavadinimas

                     Priedas

                     Sudėtis, cheminė formulė, aprašymas, analizės metodas

                     Gyvūno rūšis arba kategorija

                     Didžiausias amžius

                     Mažiausias kiekis

                     Didžiausias kiekis

                     Kitos nuostatos

                     Leidimo galiojimo terminas

                     Vario (Cu) kiekis mg/kg visaverčio pašaro, kurio drėgnis yra 12 %

                        Maistinių priedų kategorija. Funkcinė grupė: mikroelementų junginiai

                     3b412

                     —

                     Vario(I) oksidas

                        Priedo apibūdinimas

                     vario(I) oksido preparatas, kuriame

                                 —

                                 ne mažiau kaip 73 % vario,

                                 —

                                 12–17 % natrio lignosulfonatų,

                                 —

                                 1 % bentonito.

                           Granulių pavidalo su < 50 μm dalelėmis: mažiau kaip 10 %

                        Veikliosios medžiagos apibūdinimas

                     Vario(I) oksidas
                     Cheminė formulė: Cu2O
                     CAS numeris: 1317–39–1

                        Analizės metodai
                         (1)

                     Cu2O nustatymas priede:

                                 —

                                 rentgeno spinduliuotės difrakcija (XRD).

                           Viso vario kiekio nustatymas priede:

                                 —

                                 titrimetrija arba

                                 —

                                 induktyviai susietos plazmos atominės emisinės spektrometrijos (ICP-AES) (EN 15510).

                           Viso vario kiekio nustatymas premiksuose:

                                 —

                                 induktyviai susietos plazmos atominės emisinės spektrometrijos metodu (ICP-AES) (EN 15510) arba

                                 —

                                 induktyviai susietos plazmos atominės emisinės spektrometrijos metodu, ICP-AES, mineralizavus aukštame slėgyje (EN 15621).

                           Viso vario kiekio nustatymas pašarinėse žaliavose ir kombinuotuosiuose pašaruose:

                                 —

                                 atominės sugerties spektrometrija (Komisijos reglamentas (EB) Nr. 152/2009) arba

                                 —

                                 induktyviai susietos plazmos atominės emisinės spektrometrijos metodu (ICP-AES) (EN 15510) arba

                                 —

                                 induktyviai susietos plazmos atominės emisinės spektrometrijos metodu, ICP-AES, mineralizavus aukštame slėgyje (EN 15621).

                     Visų rūšių gyvūnai

                     —

                     —

                     Galvijai:

                                 —

                                 Galvijai prieš atrajojimą: 15 (iš viso);

                                 —

                                 Kiti galvijai: 35 (iš viso)

                           Avys: 15 (iš viso)
                     Paršeliai iki 12 savaičių: 170 (iš viso)
                     Vėžiagyviai: 50 (iš viso)
                     Kiti gyvūnai: 25 (iš viso)

                                 1.

                                 Priedas maišomas su pašarais kaip premiksas.

                                 2.

                                 Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir pirštines.

                                 3.

                                 Etiketėje įrašomi šie žodžiai:

                                             —

                                             avių pašarui, jei vario kiekis pašare didesnis nei 10 mg/kg:

                                                „Kai kurių veislių avims šiame pašare esantis vario kiekis gali būti nuodingas.“

                                             —

                                             galvijų pašarui po to, kai jie pradeda atrajoti, jei vario kiekis pašare mažesnis nei 20 mg/kg:

                                                „Vario kiekis šiame pašare galvijams, ganomiems ganyklose, kuriose yra daug molibdeno ir sieros, gali sukelti vario nepakankamumą.“

                     2027 m. sausio 5 d.

            (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: 2013 m. lapkričio 6 d. Komisijos įgyvendinimo reglamentas (ES) Nr. 1118/2013, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Miel de Corse – Mele di Corsica (SKVN)]

text:
9.11.2013

               LT

               Europos Sąjungos oficialusis leidinys

               L 299/20

         KOMISIJOS ĮGYVENDINIMO REGLAMENTAS (ES) Nr. 1118/2013
   2013 m. lapkričio 6 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Miel de Corse – Mele di Corsica (SKVN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Miel de Corse – Mele di Corsica“, kuri įregistruota Komisijos reglamentu (EB) Nr. 1187/2000 (2), specifikacijos pakeitimo paraišką;

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas šio reglamento priede nurodyto pavadinimo specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 6 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 343, 2012 12 14, p. 1.

      (2)  OL L 133, 2000 6 6, p. 19.

      (3)  OL C 134, 2013 5 14, p. 39.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.4 klasė.   Kiti gyvūninės kilmės produktai (kiaušiniai, medus, įvairūs pieno produktai, išskyrus sviestą, ir kt.)

      PRANCŪZIJA

         Miel de Corse – Mele di Corsica (SKVN)